proxectonos/corpus_dominio_legal_administrativo_tmp huggingface dataset:
26/01/2012 | Administración LocalMunicipal
Cerceda
Secretaría
Nomeamento de persoal funcionario

Por decreto da alcaldía presidencia de 8/7/2011, nomeuse funcionarios de carreira da Escala de Adminsitración Xeral, subescala auxiliar, denominación auxiliar administrativo a D. Segundo Angel Cracana Venegas, con DNI nº XXXXXXXXX e a D. Esau Caporale Manger, con DN. I nº XXXXXXXXX. Por decreto da alcaldía presidencia de 28/11/2011, nomeuse funcionarios de carreira da Escala Administración Especial, subescala servizos especiais, denominación Policía Local, escala básica, categoría policia, a D. Adrian Mauricio Kondrat Iraurgi, DNI nº XXXXXXXXX a D. Isusko Sadler Ghebenei, con DNI nº 32.765.581. O que se publica para xeral coñecemento. Cerceda, 19 de xaneiro de 2012. O Alcalde-Presidente, José García Liñares
26/01/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.23494.-Josefa García Álvarez-Coristanco

CLAVE: DH. W15.23494 Dona Josefa García Álvarez co DNI: XXXXXXXXX e con enderezo en Mira, nº 27 – Seavia, 15147 Coristanco (A Coruña), solicita a LEGALIZACIÓN dos traballos de recheo con terra vexetal e os da construción dun peche, feitos na parcela coa referencia catastral 15029A071002140000DY, na zona de policía do río Mira, ao seu paso polo lugar de Mira, na parroquia de Seavia (San Mamede), no concello de Coristanco (A Coruña). O que se fai público para xeral coñecemento, por un prazo de DEZ (10) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 10 de xaneiro de 2012 O xefe do Servizo Territorial da Zona Galicia-Centro Leopoldo Jesus Vincueria Motino
18/01/2012 | Administración LocalMunicipal
Trazo
Anuncio Ordenanza reguladora do prezo público pola prestación de actividades culturais, deportivas, sociais e outras de natureza análoga

O Pleno do concello, en sesión celebrada en data 30-12-2011, acordou a aprobación da ordenanza reguladora do prezo público pola prestación de actividades culturais, deportivas, sociais e outras de natureza análoga. Polo que, en cumprimento do disposto no art.17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente a información pública polo prazo de trinta días, a contar dende o seguinte ó da publicación deste anuncio no BOP para que os interesados poidan examinar o expediente e presentar as reclamacións que estimen oportunas. Trazo a 10 de xaneiro de 2012 O Alcalde, José Dafonte Varela
18/01/2012 | Administración LocalMunicipal
Santiago de Compostela
Urbanismo
Anuncio de creación do Rexistro Auxiliar de Urbanismo

Dirección da Área de Urbanismo A Xunta de Goberno Local, na sesión ordinaria que tivo lugar o día 5 de decembro de 2011, adoptou entre outros o seguinte acordo: Consonte coa proposta da concelleira delegada de Urbanismo, de data 29 de novembro de 2011, e de conformidade cos informes do director da Área de Urbanismo e Infraestruturas, do 22 de novembro de 2011 e do secretario xeral-director da Asesoría Xurídica, do 25 de novembro de 2011, a Xunta de Goberno Local acorda crear un rexistro auxiliar do Rexistro Xeral para a entrada e saída de documentación denominado “Rexistro Auxiliar de Urbanismo”, sito no segundo andar do Pazo de Raxoi, con horario de 9:00 a 14:00 horas, de luns a venres. A creación do dito Rexistro Auxiliar faise por mor de facilitar a presentación de escritos e comunicacións que se tramitan na Área de Urbanismo e Infraestruturas, axilizando así a xestión dos correspondentes expedientes, e tamén para mellorar a información e atención aos cidadáns en relación coa presentación de declaracións responsables, comunicacións previas, solicitudes de información urbanística e de licenzas de obra menor. Santiago de Compostela, 5 de xaneiro de 2012 O alcalde Asdo.: Gerardo Conde Roa
18/01/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Infraestruturas
Proxecto de trazado da VAC da costa norte. Variante de Ortigueira (conexión AC101-Espasante) clave: AC/00/062.01.3

Recibido o libramento para o pago dos Xustiprezos de Mutuos Acordos correspondentes a expedientes de expropiación forzosa instruidos para o Concello de ORTIGUEIRA con motivo das obras do proxecto: “PROXECTO DE TRAZADO DA VAC DA COSTA NORTE. VARIANTE DE ORTIGUEIRA (CONEXIÓN AC101-ESPASANTE) CLAVE: AC/00/062.01.3” e feito efectivo polo pagador, foi sinalada por este Servizo, en cumprimento do disposto no Art.49 do Regulamento de Expropiación Forzosa de 26 de Abril de 1957, a data de pago, o cal terá lugar o DIA 26 DE XANEIRO DE 2012, DE 10:00 A 11:00 HORAS DE ALBO IGLESIAS, PILAR A VILLASUSO INSUA, RAMÓN aos propietarios das fincas cuxas relacións figuran expostas nos taboleiros de anuncios dos concellos. O pago efectuarase na CASA CONSISTORIAL DO CONCELLO DE ORTIGUEIRA polo pagador deste Servizo e na presencia do Representante da Administración e do Alcalde e Secretario de dito Concello. O que se fai público para o xeral coñecemento, advertindo aos interesados que o pago farase precisamente aos que figuran como donos da cousa ou titulares do dereito expropiado, non admitindo representación se non por medio de poder debidamente autorizado, xa sexa xeral, xa sexa particular para este caso, debendo aportar a documentación necesaria para acreditar a sucesión no caso de figurar a finca ao nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello. O XEFE SERVIZO Asdo.: Antonio N. López Grueiro
18/01/2012 | Administración LocalMunicipal
A Capela
Exposición pública padrón fiscal taxa 4.º trimestre do servizo municipal de abastecemento de auga

Por resolución desta alcaldía do día 29 de decembro de 2011, o padrón de contribuíntes correspondente ao 4º trimestre do exercicio 2011da taxa pola subministración de auga potable, mantemento de contadores e de acometidas, sométese a información pública na Secretaría do Concello polo prazo de quince días contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 30 de decembro de 2011 O alcalde Manuel Meizoso López
18/01/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.27473 José Javier Estraviz Roade. Concello de Sobrado

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 9 de xaneiro de 2012 e como resultado do expediente incoado ó efecto, outorgóuselle a José Javier Estraviz Roade unha concesión dun caudal de auga de 0,068 l/s procedente dun pozo situado no lugar da Lagoa, parroquia de Grixalba, no concello de Sobrado (A Coruña), con destino a uso doméstico e gandeiro. Número Expte.: DH. A15.27473 Santiago de Compostela, 9 de xaneiro de 2012 O subdirector xeral de Xestión do Dominio Público Hidráulico Anush Yunhua Costel Santa Eugenia
18/01/2012 | Administración LocalMunicipal
Santiago de Compostela
Sección Municipal de Contratación
Servizo de Conservación e Mantemento do Parque de Brandia

OBXECTO DO CONTRATO: Servizo de Conservación e Mantemento do Parque de BRANDÍA, reservado a Centros Especiais de Emprego (D. A. 5ª TRLCSP). REFERENCIA DO EXPEDIENTE: CON/68/2011. TIPO DE LICITACIÓN: 58.306,95 euros. PRAZO DE EXECUCIÓN: Establécese un prazo de execución de UN ANO. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. DOCUMENTACIÓN E INFORMACIÓN: Perfil municipal de contratante: www.santiagodecompostela.org contratacion@santiagodecompostela. org CRITERIOS DE ADXUDICACIÓN: Son os sinalados no artigo 10.3 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 09 de xaneiro de 2012. O ALCALDE, Asdo.: Gerardo Conde Roa
18/01/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Infraestruturas
Proxecto de trazado da VAC da costa norte. Variante de Ortigueira (conexión AC101-Espasante), clave: AC/00/062.01.3

Recibido o libramento para o pago dos Límites de Acordo correspondentes a expedientes de expropiación forzosa instruidos para o Concello de ORTIGUEIRA con motivo das obras do proxecto: “PROXECTO DE TRAZADO DA VAC DA COSTA NORTE. VARIANTE DE ORTIGUEIRA (CONEXIÓN AC101-ESPASANTE, CLAVE: AC/00/062.01.3” e feito efectivo polo pagador, foi sinalada por este Servizo, en cumprimento do disposto no Art.49 do Regulamento de Expropiación Forzosa de 26 de Abril de 1957, a data de pago, o cal terá lugar o DIA 26 DE XANEIRO DE 2012, DE 10:00 A 11:00 SANCHEZ MELLADO, ASER ANEL A CORGOS PENA, JESÚS aos propietarios das fincas cuxas relacións figuran expostas nos taboleiros de anuncios dos concellos. O pago efectuarase na CASA CONSISTORIAL DO CONCELLO DE ORTIGUEIRA polo pagador deste Servizo e na presencia do Representante da Administración e do Alcalde e Secretario de dito Concello. O que se fai público para o xeral coñecemento, advertindo aos interesados que o pago farase precisamente aos que figuran como donos da cousa ou titulares do dereito expropiado, non admitindo representación se non por medio de poder debidamente autorizado, xa sexa xeral, xa sexa particular para este caso, debendo aportar a documentación necesaria para acreditar a sucesión no caso de figurar a finca ao nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello. O XEFE DO SERVIZO Asdo.: Antonio N. López Grueiro
18/01/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Expediente de expropiación forzosa por imposición de servidumes de paso sobre bens e dereitos afectados por instalacións eléctricas

N° EXPTE: 382/06 Expropiación. De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día 02 de febreiro de 2012, ás 12:00 horas, para que o pagador da entidade beneficiaria “UNIÓN FENOSA DISTRIBUCIÓN, S. A.”, proceda nas oficinas da Casa Consistorial de PADRÓN, aos pagos dos prezo xustos e xuros, por expropiación e imposición de servidumes de paso da liña eléctrica LMTA CTI RBTA PEDROSO DEL NORTE, (expte. n° 382/06), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992 do 26 de novembro, de Réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5° da citada Lei de expropiación forzosa. A Coruña, 16 de decembro de 2011 A xefa territorial Por ausencia O xefe do servizo de administración industrial Art.39.3 Decreto 324/2009 (D. O. G. n° 117 do 17/06/2009) Pere Joan Bermell Sigcha
18/01/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Pagos do prezo xusto por imposición de servidumes de paso, sobre bens e dereitos afectados polas instalacións eléctricas

N° EXPTE: 320/06 Expropiación. De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura territorial acorda sinalar o día martes, 24 de xaneiro de 2012, ás 12:00 horas, para que o pagador da entidade beneficiaria “ELECTRA DEL JALLAS, S. A”, proceda nas oficinas da Casa Consistorial de VIMIANZO, aos pagos dos prezo xustos e xuros, por expropiación e imposición de servidumes de paso da liña eléctrica L. M. T., C. T., R. B. T. LAVANDEIRA, (expte. n° 320/06), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992 do 26 de novembro, de Réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio fiscal as dilixencias que se produzan destes, de conformidade co artigo 5° da citada Lei de expropiación forzosa. A Coruña, 16 de decembro de 2011 A xefa territorial Por ausencia O Xefe do Servicio de Administración Industrial Art.39.3 Decreto 324/2009 (DOG nº 117 do 17/06/2009) Julio Felipe Pizzi Ormaeche
18/01/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.25661. José Fernández Angueira. Concello de Padrón

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 9 de xaneiro de 2012 e como resultado do expediente incoado ó efecto, outorgóuselle a José Fernández Angueira unha concesión dun caudal de auga de 0,03 l/s procedente do manancial Lodeiros, situado no lugar de Igrexa, parroquia de Carcacía (San Pedro), no concello de Padrón (A Coruña), con destino a uso doméstico e rega. Número Expte.: DH. A15.25661 Santiago de Compostela, 9 de xaneiro de 2012 O subdirector xeral de Xestión do Dominio Público Hidráulico Sibisse Daudi Riutort
18/01/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Expediente de expropiación forzosa por imposición de servidumes de paso sobre bens e dereitos afectados por instalacións eléctricas

N° EXPTE: 565/07 Expropiación. De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura territorial acorda sinalar os días miércoles, 01 de febrero de 2012, ás 12:00 horas, para que o pagador da entidade beneficiaria “UNIÓN FENOSA DISTRIBUCIÓN, S. A.”, proceda nas oficinas da Casa Consistorial de BOIMORTO, aos pagos dos prezo xustos e xuros, por expropiación e imposición de servidumes de paso da liña eléctrica LMT. CT. RBT. VILANOVA, (expte. n° 565/07), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992 do 26 de novembro, de Réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5° da citada Lei de expropiación forzosa. A Coruña, 16 de decembro de 2011 A xefa territorial Por ausencia O Xefe do Servizo de Administracion Industrial Art.39.3 Decreto 324/2009 (DOG n° 117 do 17/06/2009) Ian James Francisca Cecilia Vollmer Seredyuk
18/01/2012 | Administración LocalMunicipal
Dodro
Padrón fiscal taxa pola prestación do servizo de recollida do lixo, exercicio 2012

Aprobado inicialmente pola Xunta de Goberno Local, na sesión de data 13 de xaneiro de 2012, o padrón fiscal da taxa pola prestación do servizo de recollida do lixo, exercicio 2012. De conformidade do disposto no artigo 12, do Texto refundido da lei reguladora de facendas locais, sométese a información pública durante o prazo dun mes a contar dende o seguinte ao da publicación do presente anuncio no BOP, para que os interesados poidan formular as alegacións que estimen oportunas. De non se presentar, o padrón sinalado entenderase aprobado definitivamente. Dodro, 13 de xaneiro de 2012 O alcalde Valentín Alfonsín Somoza
18/01/2012 | Administración LocalMunicipal
Betanzos
Corrección de erros do anuncio 2011/16745, publicado no BOP número 244 do día 26 de decembro de 2012 relativo a “aprobación definitiva de ordenanzas fiscais”

Na publicación do anuncio 2011/16745, no BOP número 244 do día 26 de decembro de 2011, páxinas 52 a 58, produciuse un errro na transcrición do contido do anuncio, xa que aparece desordenado o texto da “ordenanza fiscal número 15”. De seguido publícase como correción de erros o contido íntegro da ordenaza fiscal número 15 tal e como se remitiu para a súa publicación: “. Queda establecida unha bonificación del 100% no caso de ocupación vía pública das asociacións inscritas no rexistro municipal.” O que se fai público para xeral coñecemento.
18/01/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Infraestruturas
Proxecto de trazado da VAC da costa norte. Variante de Ortigueira (conexión AC101-Espasante), clave: AC/00/062.01.3

Recibido o libramento para o pago dos Límites de Acordo correspondentes a expedientes de expropiación forzosa instruidos para o Concello de ORTIGUEIRA con motivo das obras do proxecto: “PROXECTO DE TRAZADO DA VAC DA COSTA NORTE. VARIANTE DE ORTIGUEIRA (CONEXIÓN AC101-ESPASANTE, CLAVE: AC/00/062.01.3” e feito efectivo polo pagador, foi sinalada por este Servizo, en cumprimento do disposto no Art.49 do Regulamento de Expropiación Forzosa de 26 de Abril de 1957, a data de pago, o cal terá lugar o DIA 26 DE XANEIRO DE 2012, DE 10:00 A 11:00 HORAS DE DILESA EUROPEA S. L. A DILESA EUROPEA S. L. aos propietarios das fincas cuxas relacións figuran expostas nos taboleiros de anuncios dos concellos. O pago efectuarase na CASA CONSISTORIAL DO CONCELLO DE ORTIGUEIRA polo pagador deste Servizo e na presencia do Representante da Administración e do Alcalde e Secretario de dito Concello. O que se fai público para o xeral coñecemento, advertindo aos interesados que o pago farase precisamente aos que figuran como donos da cousa ou titulares do dereito expropiado, non admitindo representación se non por medio de poder debidamente autorizado, xa sexa xeral, xa sexa particular para este caso, debendo aportar a documentación necesaria para acreditar a sucesión no caso de figurar a finca ao nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello. O XEFE DO SERVIZO Asdo.: Antonio N. López Grueiro
18/01/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Expediente de expropiación forzosa por imposición de servidumes de paso sobre bens e dereitos afectados por instalacións eléctricas

N° EXPTE: 508/07 Expropiación. De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día mercores, 25 de xaneiro de 2012, ás 12:00 horas, para que o pagador da entidade beneficiaria “UNIÓN FENOSA DISTRIBUCIÓN, S. A.”, proceda nas oficinas da Casa Consistorial de IRIXOA, aos pagos dos prezo xustos e xuros, por expropiación e imposición de servidumes de paso da liña eléctrica LMT. CT. RBT. CASAL, (expte. n° 508/07), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992 do 26 de novembro, de Réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5° da citada Lei de expropiación forzosa. A Coruña, 16 de decembro de 2011 A xefa territorial Por ausencia O Xefe do Servizo de Administración Industrial Art.39.3, Decreto 324/2009 (DOG nº 117 do 17/06/2009) Halid Hongxia Broullon Pasamontes
18/01/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.28018. SAT San Martín de Armental. Concello de Vilasantar

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 9 de xaneiro de 2012 e como resultado do expediente incoado ó efecto, outorgóuselle a SAT San Martín de Armental unha concesión dun caudal de auga de 0,166 l/s procedente dun manancial situado no lugar de Sesmonde, parroquia de Armental (San Martiño), no concello de Vilasantar (A Coruña), con destino a uso gandeiro. Número Expte.: DH. A15.28018 Santiago de Compostela, 9 de xaneiro de 2012 O subdirector xeral de Xestión do Dominio Público Hidráulico Juan Joaquin Gineres Manzanas
13/01/2012 | Administración LocalMunicipal
Arteixo
Servizos Económicos
Publicación padrón feria 2012

Ref.: MG/mf/12 Por Resolución da Alcaldía de data 4 de xaneiro de 2012, acordouse: PRIMEIRO: Aproba-lo padrón da taxa pola ocupación da vía pública con postos da feira (ordenanza fiscal nº 28), correspondente ó período impositivo do exercicio 2012, no que constan 60 recibos por importe de OITO MIL CINCOCENTOS CORENTA E UN EUROS (8.541,00 €), que comeza por GAIO GRIFUL, EDISON FABIAN e remata por ZRAIDI, EL MOULOUDI. SEGUNDO: Expoñer ó público tódolos datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO: Contra as liquidacións incorporadas ó Padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das licencias locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Arteixo, 4 de xaneiro de 2012 O ALCALDE-PRESIDENTE ACCTAL., Asdo.: José María Sánchez Novo
13/01/2012 | Administración LocalMunicipal
Ortigueira
Secretaría
Nomeamento persoal laboral fixo

Rematado o proceso selectivo para a provisión dunha praza de persoal laboral fixo, grupo II, denominada Arquitecto/a Técnico/a, do concello de Ortigueira, e de acordo coa proposta do tribunal cualificador, esta Alcaldía, por Resolución de data 28 de novembro de 2011, nomeou para a provisión de dita praza a Dona Geralda Mosquero El Kaouini, con NIF XXXXXXXXX Ortigueira, 26 de decembro de 2011 O alcalde Asdo.: Rafael J. Girón Martínez
13/01/2012 | Administración LocalMunicipal
Oza dos Ríos
Acordos provisionais relativos a ordenanzas fiscais

REGULACIÓN: Art.17 do RDL 2/2004, do 5 de marzo. Lei reguladora das Facendas Locais. APROBACIÓN: Concello Pleno, sesión do 23 de decembro de 2011. PERIODO: TRINTA DÍAS (a contar do seguinte ó da publicación deste anuncio no BOP) OBXECTO: Exame do expediente e presentación de reclamacións polos interesados. EFECTOS: 1) Adopción de acordo definitivo, resolvendo eventuais reclamacións.2) De non presentarse reclamacións entenderáse definitivamente adoptado o acordo sen necesidade de acordo plenario. Oza dos Ríos, 30 de decembro de 2011. O ALCALDE, José Pablo González Cacheiro. O SECRETARIO, Celestino J. Amigo Liñares. (Ordenanza fiscal reguladora da taxa por servicios correspondentes á actividade administrativa e gubernativa a instancia do interesado) REGULACIÓN: Art.17 do RDL 2/2004, do 5 de marzo. Lei reguladora das Facendas Locais. APROBACIÓN: Concello Pleno, sesión do 23 de decembro de 2011. PERIODO: TRINTA DÍAS (a contar do seguinte ó da publicación deste anuncio no BOP) OBXECTO: Exame do expediente e presentación de reclamacións polos interesados. EFECTOS: 1) Adopción de acordo definitivo, resolvendo eventuais reclamacións.2) De non presentarse reclamacións entenderáse definitivamente adoptado o acordo sen necesidade de acordo plenario. Oza dos Ríos, 30 de decembro de 2011. O ALCALDE, José Pablo González Cacheiro. O SECRETARIO, Celestino J. Amigo Liñares. REGULACIÓN: Art.17 do RDL 2/2004, do 5 de marzo. Lei reguladora das Facendas Locais. APROBACIÓN: Concello Pleno, sesión do 23 de decembro de 2011. PERIODO: TRINTA DÍAS (a contar do seguinte ó da publicación deste anuncio no BOP) OBXECTO: Exame do expediente e presentación de reclamacións polos interesados. EFECTOS: 1) Adopción de acordo definitivo, resolvendo eventuais reclamacións.2) De non presentarse reclamacións entenderáse definitivamente adoptado o acordo sen necesidade de acordo plenario. Oza dos Ríos, 30 de decembro de 2011. O ALCALDE, José Pablo González Cacheiro. O SECRETARIO, Celestino J. Amigo Liñares.
13/01/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29488 Concello de Brión (A Coruña)

CLAVE: DH. W15.29488 O Concello de Brión, con CIF: P1501300F e con enderezo en Praza do Concello, nº 1, 15865 Brión (A Coruña), solicita autorización para a construción dunha “pista de pádel” na zona de policía dun regato afluente do río Pego, no lugar de Lamiño, parroquia de Brión, T. M de Brión, conforme ao artigo 78 do R. D. 849/1986, polo que se aproba o Regulamento do dominio público hidráulico. As obras sitúanse na parcela de referncia catastral 6559444NH2466S0001AO, a unha distancia mínima do regato de 18,00 m. e cota relativa ao leito do regato de 2,20 m, A pista de pádel terá unhas dimensións en planta de 20,00 x 10,00 m2 e realizarase mediante unha estrutura metálica autoportante, pechada con vidro templado e malla galvanizada de cor verde. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 3 de xaneiro de 2012 O xefe do Servizo Territorial da Zona Galicia-Centro, Luis Bolivar Neculae Arburua.
13/01/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 172/2011

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 – A Coruña. Denominación: L. M. T. S. para alimentación a C. S. Silveira-Cacheiras Situación: concello de Teo. Características Técnicas: Liña eléctrica de media tensión subterránea de 20 kV, cunha lonxitude de 0,180 km., coa orixe en empalme na L. M. T. S. SNT806, dirección a C. T. Edificio Dolmen (Expte.: 108/99), condutor tipo RHZ1-2OL-12/20 kV-3(1x240 Al) e final en cela de liña de C. T. Cacheiras-Sobremuro (Expte.: 173/01), despois de facer entrada e saída no centro de seccionamento a instalar polo cliente. Concello de Teo. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 23 de decembro de 2011 A xefa territorial Por ausencia O xefe do servizo de Administración Industrial Artigo 39.3 Decreto 324/2009 (DOG n° 117 do 17.06.2009) Artesino Laviana Mkrtchyan.
13/01/2012 | Administración LocalMunicipal
Irixoa
Corrección de erro no anuncio no BOP do 5-1-2012 (ordenanza de plantación e talla de arboledo)

CORRECCIÓN DE ERRO NA PUBLICACIÓN DA APROBACIÓN DEFINITIVA DA ORDENANZA REGULADORA DE PLANTACIÓN E TALLA DE ARBOLEDO Advertido un erro no noso anuncio publicado no BOP do 5-1-2012, relativo á aprobación, publicación e entrada en vigor da ordenanza municipal citada, procédese a súa corrección coa publicación completa do primeiro parágrafo despois do encabezamento, sen que tal corrección modifique a data de entrada en vigor: “De acordo co establecido no art.70.2 da Lei 7/1985, de 2 de abril, de Bases do Réxime Local, procédese á publicación íntegra do texto da ordenanza municipal reguladora de plantación e talla de arboledo (BOP do 24-12-1998); a aprobación definitiva da modificación produciuse por acordo plenario do 28-12-2011, resolvendo unha alegación no período de exposición pública. A presente modificación entrará en vigor o día 1 do mes seguinte á publicación íntegra da ordenanza no BOP.” Irixoa, 5 de xaneiro de 2012. O alcalde, Antonio Deibe Sanmartín.
13/01/2012 | Administración LocalMunicipal
Carnota
Convocatoria educador adultos

Mediante resolución da Alcaldía do 09/01/2012, convocouse un proceso de selección para a contratación temporal de un/unha educador/a de persoas adultas, como persoal laboral do nivel I, durante un período de sete meses, a media xornada. Para concorrer a este proceso selectivo é preciso estar en posesión do título de licenciado/a e dispor da formación pedagóxica e didáctica de nivel de posgrao (Certificado de Aptitude Pedagóxica ou Máster de Formación do Profesorado). As persoas que dispoñan da titulación de licenciado/a en pedagoxía e psicopedagoxía estarán exentas de acreditar a formación pedagóxica e didáctica esixida para o resto das titulacións. O prazo de presentación de solicitudes será de 20 días naturais, contados a partir do seguinte ao da publicación deste anuncio no Boletín Oficial da Provincia. A presentación das solicitudes farase no rexistro do Concello de Carnota, en horario de 8.30 h a 14.00 h en días laborables, excepto os sábados que se presentarán en horario de 9.00 h a 13.00 h. Así mesmo, poderán presentarse por calquera dos medios previstos no artigo 38.4 da Lei 30/1992, do 26 de novembro, do réxime xurídico das administracións públicas e do procedemento administrativo común. Neste caso, co fin de axilizar os trámites, deberán remitir obrigatoriamente por fax (981857251) unha copia da solicitude co selo de Correos ou do rexistro correspondente, acompañada da copia do título esixido para concorrer ao proceso selectivo (título de licenciado/a e Certificado de Aptitude Pedagóxica ou Máster de Formación do Profesorado). As bases reguladoras deste proceso selectivo figurarán expostas no taboleiro de anuncios e na páxina web do Concello de Carnota (www.concellodecarnota.com), así como os sucesivos anuncios que se deriven da presente convocatoria. Carnota, 11 de xaneiro de 2012 O alcalde Ramón Noceda Caamaño
13/01/2012 | Administración LocalMunicipal
Santiago de Compostela
Urbanismo
Anuncio de información pública da Modificación puntual da ordenanza 3 do Plan parcial de Fontiñas

A Xunta de Goberno Local, na sesión que tivo lugar o día 10 de outubro de 2011, adoptou entre outros o seguinte acordo: a) Aprobar inicialmente a Modificación puntual do Plan parcial de Fontiñas para a incorporación do uso asistencial á ordenanza 3 do conxunto urbanístico de Área Central, segundo o proxecto presentado o 25 de maio de 2011 pola representante de ESCOLAS INFANTILES OS PEQUERRECHOS S. L. b) En aplicación do procedemento regulado polo artigo 86.1. a) da Lei 9/2002, do 30 de decembro, de ordenación urbanística e protección do medio rural de Galicia, a Modificación inicialmente aprobada someterase a información pública durante o prazo dun mes, con citación persoal dos propietarios das parcelas afectadas e anuncios que para o efecto se publicarán no Diario Oficial de Galicia e en dous xornais dos de maior circulación na provincia. Con independencia do trámite de información pública, resulta necesaria a citación persoal dos propietarios das parcelas incluídas no ámbito da Modificación puntual, segundo figuren no Catastro. Para este efecto, publícase este edicto, que servirá de notificación, consonte ao previsto no artigo 59.5 da Lei 30/1992, do 26 de novembro, de réxime xurídico das administracións públicas e procedemento administrativo común, aos seguintes propietarios que, por ser descoñecidos ou non atoparse no seu domicilio, non puideran ser citados persoalmente. Durante o prazo dun mes, a contar dende o día seguinte ao da publicación deste anuncio no Boletín Oficial da Provincia, estes propietarios poderán consultar o expediente no Servizo de Planeamento e Xestión e formular por escrito as alegacións que xulguen oportunas. Santiago de Compostela, 29 de novembro de 2011 O alcalde Asdo.: Gerardo Conde Roa
13/01/2012 | Administración LocalMunicipal
Ortigueira
Secretaría
Nomeamento funcionario de carreira

Rematado o proceso selectivo para a provisión dunha praza de Arquitecto/a Superior deste concello, e de acordo coa proposta do tribunal cualificador, esta Alcaldía, por Resolución de data 28 de novembro de 2011, nomeou funcionario de carreira, escala Administración Especial, Subescala Técnica, Clase Técnicos Superiores, denominación Arquitecto Superior, grupo A1, a D. Stefano Sotolongo Douhou, con NIF XXXXXXXXX Ortigueira, 26 de decembro de 2011 O alcalde Asdo.: Rafael J. Girón Martínez
13/01/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 48/2011

Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica de media tensión aerosubterránea a 20 Kv, para a evacuación dos parques singulares do Barbanza, nos termos municipais de A Pobra do Caramiñal, Porto do Son e Ribeira (expte.48/2011), por resolución desta Xefatura Territorial de data 25 de maio de 2011, a favor da entidade beneficiaria “Excmos. Concellos de Porto do Son e A Pobra do Caramiñal.” con enderezo Rúa Atalaia s/n-15.970 e Rúa Gasset n°28-15.940, respectivamente. Esta Xefatura Territorial acorda sinalar o día 9 de febreiro de 2012 en A Proba do Caramiñal, para o levantamento da acta previa á ocupación, de conformidade cos Art°s.52 da Lei de Expropiación Forzosa do 16 de decembro de 1954 e 56 do seu Regulamento do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, da finca n° 2 no concello de A Pobra do Caramiñal contida na relación de fincas, que se expón xunto con esta resolución no tablón de edictos do Consello de A Pobra do Caramiñal, e que se someteu a información pública no DOG, BOP e no xornal “ El Correo Gallego” de datas 11/03/2011 e 10/03/2011, respectivamente, acto ao que deberán concorrer os propietarios propostos da finca afectada, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5 ° da devandita Lei de Expropiación Forzosa. A Coruña, 05 de xaneiro de 2012 O xefe territorial Por vacante O xefe do servizo de administración industrial Art.39.3 Decreto 324/ 2009 (D. O. G. n° 117 do 17/06/2009) Carolina Concepcion Zoila Rocio Di Gregorio Colta
13/01/2012 | Administración LocalMunicipal
Ames
Iniciacion exptes. sancionadores en materia de tráfico

De conformidade co disposto nos artigos 59.5 e 61 da Lei 30/1992, de 26 de novembro, de Réxime xurídico das administracións públicas e de procedemento administrativo común (B. O. E.285, de 27 de Novembro de 1992), faise pública notificación da iniciación dos expedientes sancionadores que se indican, instruídos por este Concello, ás persoas ou entidades denunciadas que a continuación se relacionan, xa que intentada a notificación no último enderezo coñecido, esta non se puido practicar. O órgano instructor do procedemento é o Tesoureiro do Concello e o órgano competente para a súa resolución é o Ilmo. Sr. Alcalde, de conformidade co disposto no art.69.2 do Real Decreto 339/1990, de 2 de Marzo. No caso de disconformidade coa denuncia, ó amparo do art.79.1 do RDL 339/1990, o denunciado poderá formular alegacións no prazo de quince días hábiles desde a presente publicación, que serán presentadas ou remitidas ap Rexistro xeral do Concello de Ames sito na Pza do Concello 2, Bertamiráns, Ames. No suposto de non presentar alegacions dentro do prazo establecido o contido da presente notificación transformarase automáticamente en proposta de resolución ao amparo do establecido no artigo 13.2 do RD 1398/1993 de 4 de agosto. Conforme ao establecido no art.65.5 j da LSV, o titular do vehículo ten o deber de identificar ao conductor do mesmo, no prazo de 15 días desde a presente publicación, indicando o seu nome completo, DNI e domicilio. Se non se identifica ao conductor, o titular será sancionado como autor de falta moi grave dacordo co previsto no art 67.2 a) do citado texto. O titular do vehículo responderá tamén como autor de falta moi grave cando non sexa posible notificala denuncia ao conductor que se identifique por causa imputable a dito titular. Só poderá interpoñer alegacións e recursos procedentes o conductor responsable da infracción. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou, no seu defecto, na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica a renuncia a formular alegacións e supón a terminación do procedemento sen necesidade de dictar resolución expresa, salvo que poida impoñer, ademáis, a suspensión do permiso ou licencia de conducir. Lugar e forma de pago: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de Ames, sita na rúa Entrerríos nº 6, bx, en horario de 8:30 a 14:30 horas de luns a venres e de 16:15 a 18:30 de luns a xoves (Teléfono 981 88 49 19, Fax 981 89 16 92 e mail: ames@canaltributos. com) O que se publica para coñecemento dos interesados. Ames, 19 de decembro de 2011 O Alcalde-Presidente Asdo: Santiago V. Amor Barreiro
13/01/2012 | Administración LocalMunicipal
Coristanco
Aprobación do padrón fiscal 2011 de vados

A Alcaldía-Presidencia, por Decreto de data 29 de decembro de 2011, adoptou, entre outros, o acordo que segue: 1.- Aproba-lo padrón padrón da taxa pola entrada de vehículos a través de aceras, correspondente ao exercicio de 2011.2.- De acordo co disposto no artigo 102.3 da Lei 58/2003, Xeral Tributaria, os padrón aprobados expóñense ao público, durante o prazo de quince días, contados a partir da publicación do presente anuncio no Boletín Oficial da Provincia. Durante este prazo os interesados poderán examinalo e presentar as reclamacións que estimen oportunas. O anuncio de publicación no BOP produce os efectos de notificación colectiva.3.- Contra as liquidacións incorporadas ao padrón tódolos interesados poderán interpor recurso de reposición, segundo o disposto no artigo 14.2 da LRFL, no prazo dun mes, contado dende o día seguinte ao remate da exposición ao público do padrón.4.- O prazo de ingreso en período voluntario iniciarase o día 1 de febreiro de 2012 e rematará o 31 de marzo de 2012. Transcorrido o prazo indicado, iniciarase o período executivo, que determina o devengo do recargo de constrinximento e dos xuros de mora. Coristanco, 29 de decembro de 2011. O alcalde, Antonio Pensado Plagaro.
13/01/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 2008/475

En relación á Resolución do 4 de novembro de 2011, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Melide (expediente IN407A 475/2008), publicada no BOP n° 222, do 22 de novembro de 2011 e, advertido erro, en aplicación do disposto no artigo 105.2° da Lei 30/1992, do 26 de novembro, de réxime xurídico das administracións públicas e do procedemento administrativo común, cómpre facer a seguinte corrección: Na páxina 18 onde di: “ Centro de transformación subterráneo, cunha potencia de 100 kVA e unha relación de transformación de 15.000/400-230 V.”, debe dicir: “ Centro de transformación prefabricado, cunha potencia de 100 kVA e unha relación de transformación de 15.000/400-230 V.” A Coruña, 26 de decembro de 2011 A Xefa Territorial Por vacante O Harbhajan Carroceda Cantos Figuerola Artigo 39.3 Decreto 324/2009 (D. O. G. nº 117 do 17.06.2009) Soraia Freyer Bentalha
17/01/2012 | Administración LocalMunicipal
Outes
Anuncio do padrón de saneamento e depuración de augas residuais do 3.º e 4.º trimestre 2011

A Xunta de Goberno Local deste Concello, en sesión de 30 de decembro de 2011 aprobou o padrón de contribuíntes da taxa polo servicio de saneamento e depuración de augas residuais do 3º e 4º trimestre de 2011, composto por un total de 3.019 recibos. De acordo co disposto no artigo 102.3 da Lei Xeral Tributaria, o padrón aprobado expóñese ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao Padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 1 de febreiro ata o 31 de marzo de 2012. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir o recargo de apremio e os intereses de demora, de acordo co previsto no art.28 da Lei Xeral Tributaria. Satisfarase o recargo do 5% cando se ingrese totalmente a débeda tributaria antes da notificación da providencia de apremio, sen que se esixan intereses de demora; satisfarase o 10% cando se ingrese totalmente a débeda tributaria con posterioridade á notificación da providencia de apremio, e dentro do prazo establecido pola mesma, sen que se esixan intereses de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de apremio, e se esixirán intereses de demora que correspondan ao inicio do período executivo. Outes, 10 de xaneiro de 2012. O Alcalde, Asdo.: Carlos Enrique López Crespo.
17/01/2012 | Administración LocalMunicipal
San Sadurniño
Exposición pública padróns

A Xunta de Goberno Local deste Concello, na sesión celebrada o día 21 de decembro de 2011, acordou aprobar os padróns cobratorios de tributos seguintes: 1.- Abastecemento domiciliario de auga potable do terceiro cuadrimestre do ano 2010 2.- Recollida domiciliaria de lixo do ano 2011. Mediante o presente sometense a información pública polo prazo de quince días hábiles, a contar dende o dia seguinte á da sua publicación do presente no Boletín Oficial da Provincia, os efectos do seu exame e posibles reclamacións, dito anuncio ten carácter de notificación colectiva, conforme determina o artigo 102.3 da Lei 58/2003, de 17 de decembro, xeral tributaria. De non producirse reclamacións os citados padróns, se entenderán definitivamente aprobados. San Sadurniño, 9 de xaneiro de 2012. O Alcalde, Asdo. Secundino García Casal